Hun var en af hovedpersonerne i de dynastiske borgerkrige kendt som [[Rosekrigene]] og anførte til tider personligt [[Huset Lancaster|Lancaster-fraktionen]]. På grund af sin mands hyppige anfald af sindssyge styrede Margrete kongeriget i hans sted. Det var hende, der indkaldte til rigsrådsmødet i maj 1455, der udelukkede [[Huset York|York-fraktionen]], ledet af [[Richard Plantagenet, 3. hertug af York|Richard af York, 3. hertug af York]], og det blev gnisten, der tændte den borgerkonflikt, der varede i mere end 30 år, decimerede Englands gamle adel og resulterede i tusinders død herunder hendes eneste søn [[Edvard af Westminster, Prins af Wales|Edvard af Westminster]] i [[Slaget ved Tewkesbury]] i 1471.
Historie